Gižų herbas

Gižų herbas – pagrindinis Gižų kaimo ir Gižų seniūnijos (Vilkaviškio rajono savivaldybė) heraldinis atributas.

 Aprašas 

Mėlyname lauke iš auksinės papėdės augantis auksinis medis, kurio viena rankos pavidalo šaka laiko sidabrinį ąsotį, iš kurio liejasi sidabrinis vanduo.Gižų seniūnija.  Vilkaviskis.lt (tikrinta 2025-09-16).

 Simbolika 

Liepa – daugiareikšmis simbolis, lietuvių tautosakoje apdainuotas moters atitikmuo, taip pat protėvių dvasių buveinė, kurios žiedai gerai žinomi dėl savo vaistinių savybių. Ypač vertinamas iš liepžiedžių suneštas medus. Tokiu būdu liepa tampa gausos, dvasinio ir materialaus turtingumo simboliu. Vanduo – gyvybės, vaisingumo, atsinaujinimo ženklas. Mėlyna skydo spalva pabrėžia gižiečių ištikimybę savo kalbai ir kultūrai, auksinė liepos spalva – kilnumą. Sidabrinė ąsočio ir vandens spalva simbolizuoja ne tik vandenį, bet ir dar kartą sustiprina šio krašto žmonių turtingumo reikšmę.Gižų seniūnija turi savo herbą. 2012-02-08, Santaka.info (tikrinta 2025-09-16).

 Istorija 

Herbą 2012 m. sausio 23 d. dekretu Nr. 1K-935 patvirtino prezidentė Dalia Grybauskaitė.LR Prezidento dekretas Nr. 1K-935 Gižų herbo etaloną sukūrė dailininkas Arvydas Každailis.

 Šaltiniai 

Kategorija:Gižai
Kategorija:2012 m. patvirtinti Lietuvos gyvenviečių herbai
Kategorija:Vilkaviškio rajono savivaldybės gyvenviečių herbai
Kategorija:Lietuvos kaimų herbai